b'\n_START_ARTICLE_\nTrier\n_START_SECTION_\nPovijest\n_START_PARAGRAPH_\nPrema srednjovjekovnoj zbirci legendi Gesta Treverorum (Djela Trevera), grad je osnovao Trebeta, Asirski princ, stolje\xc4\x87ima prije starih Rimljana. Njegov otac je bio Ninus, asirski kralj, \xc4\x8dija je \xc5\xbeena, a Trebetova ma\xc4\x87eha Semiramida, nakon kraljeve smrti preuzela kraljevstvo, a Trebeta protjerala u Europu. Nakon mnogih lutanja , oko 2000 pr. Kr. Trebeta je s grupom kolonizatora do\xc5\xa1ao u Njema\xc4\x8dku i naselio se u mjestu koje \xc4\x87e postati Trier. Nakon njegove smrti, stanovnici Triera su njegovo tijelo kremirali na brdu Petrisberg._NEWLINE_Rimsko Carstvo je pokorilo narod Trevere u 1. st. pr. Kr., i oko 30. god. pr. Kr. osnovan je grad Augusta Treverorum (latinski za \xe2\x80\x9ePlemeniti grad Trevera\xe2\x80\x9c). Naziv je vjerojatno po\xc4\x8divao na tituli tada\xc5\xa1njeg vladara Carstva, Cezara Augusta. Grad je postao prijestolnicom pokrajine Gallia Belgica, ali i cijele prefekture Galije. Kao prijestolnica Zapadnog Rimskog Carstva, rimski Trier je bio rodno mjesto svetog Ambrozija. God. 395., rimska administracija je napustila grad prepustiv\xc5\xa1i lokalnom stanovni\xc5\xa1tvu da organizira odbranu grada. Na taj na\xc4\x8din je prekinut autoritet Rimljana u Galiji. _NEWLINE_Franci su zauzeli grad oko 459. god., a ve\xc4\x87 870. god. bip je dio Isto\xc4\x8dne Frana\xc4\x8dke, koja \xc4\x87e se razviti u Sveto Rimsko Carstvo. Relikvije Svetog Matije koje su done\xc5\xa1ene u grad, potaknule su razvoj hodo\xc4\x8dasni\xc4\x8dkih putovanja. Ja\xc4\x8danjem biskupa, Trierska nadbiskupija je priznata kao elektorat carstva, jedna od najsna\xc5\xbenijih njema\xc4\x8dkih dr\xc5\xbeavica. Sveu\xc4\x8dili\xc5\xa1te u Trieru je osnovano 1473. god._NEWLINE_Zasjedanje Reichstaga, na kojemu su ustanovljene regionalne marke Svetog Rimskog Carstva, je odr\xc5\xbeano u Trieru 1512. god. U 17. stolje\xc4\x87u, Trierski nadbiskupi i prin\xc4\x8devi-elektori premjestili su svoju prijestolnicu u dvorac Philippsburg u Ehrenbreitstein, pokraj Koblenza._NEWLINE_U 17. i 18. st. Francuska je tijekom Tridesetogodi\xc5\xa1njeg ratapolagala pravo na Trier koji je 1794. god., tijekom revolucije uspjela i osvojiti, te raspustiti izbornu nadbiskupiju. Nakon Napoleonskih ratova, 1815. god., Trier je pripao Kraljevini Prusiji. Karl Marx je ro\xc4\x91en u ovom gradu 1818. god._NEWLINE_Kao dio pruskog poranja, Trier se ekonomski razvio tijekom 19. stolje\xc4\x87a. Nakon revolucionarne 1848. god. pobunjenici su bili prisiljeni na pomirbu, a dijelom Njema\xc4\x8dkog Carstva postaje 1871. god._NEWLINE_U lipnju 1940. god., preko 60,000 britanskih ratnih Dunkirk i sjeverne Francuske, mar\xc5\xa1irali su za Trier koji je postao glavnom postajom za sve njema\xc4\x8dke ratne zarobljenike prije odlaska za druge logore.  Tijekom 1944. god. grad je pretrpio bombardiranje Savezni\xc4\x8dkih zrakoplova. Nakon Drugog svjetskog rata pripao je njema\xc4\x8dkoj pokrajini Rhineland-Palatinate. Sveu\xc4\x8dili\xc5\xa1te, koje je raspu\xc5\xa1teno 1797. god., ponovno je osnovano 1970ih, a Trierska katedrala je ponovno otvorena 1974. god. Trier je proslavio 2000 godi\xc5\xa1njicu osnutka grada 1984. god.'